बारिश में आपको और कार को सुरक्षित रखेंगी ये 5 टिप्स
बारिश के मौसम में ड्राइविंग करना आसान कतई नहीं होता है। इस मौसम में एक तो सड़कें खतरनाक हालत में होती हैं और मौसम भी दृश्यता कम कर देता है। ऐसे में कार में छोटी-सी कमी समस्याओं को न्यौता दे सकती है। वक्त पर इनThese 5 tips will keep you and your car safe in the rain
बारिश के मौसम में ड्राइविंग करना आसान कतई नहीं होता है। इस मौसम में एक तो सड़कें खतरनाक हालत में होती हैं और मौसम भी दृश्यता कम कर देता है। ऐसे में कार में छोटी-सी कमी समस्याओं को न्यौता दे सकती है। वक्त पर इन कमियों को दूर करके कार को सुरक्षित रखना इसकी सवारियों की सुरक्षा के लिए भी जरूरी है। बारिश के मौसम में इन पांच चीजों की जांच अवश्य कर लेनी चाहिए:
1. हेडलैम्प पर गंदगी की परत दूर करें
बारिश में खासकर रात के समय सबसे जरूरी है कि आपको सड़क पर काफी कुछ साफ-साफ नजर आए। यानी आपकी कार के हेडलैम्प बिल्कुल दुरुस्त रहने चाहिए। अक्सर हेडलैम्प के ऊपर गंदगी की ऐसी बारीक-सी परत जम जाती है जो रोशनी को बाधित करती है। इसे साफ करने के लिए एक बहुत आसान तरीका यह है कि सफेद टूथपेस्ट पूरे हेडलैम्प पर घिस लें और कुछ मिनट बाद गीले कपड़े से पोंछ लें। ये बिल्कुल नए जैसे हो जाएंगे और रोशनी भी भरपूर देंगे। अगर वे अंदर से गंदे नजर आ रहे हैं तो किसी सर्विस सेंटर पर जाना ठीक रहेगा।
2. बारिश में नए लगवाएं वाइपर ब्लैड्स 
किसी भी कार में वाइपर की ब्लैड्स सबसे सस्ती चीज होती है। यह कार के मॉडल्स के हिसाब से 300 से 800 रुपए तक में आसानी मिल जाती हैं। अगर भर बारिश में ये खराब हो जाएं, तब तो दिक्कत होगी ही। लेकिन पुराने ब्लैड्स से अक्सर विंडस्क्रीन भी घिस जाती है जिससे रात का सफर बिना बारिश भी बेहद मुश्किल हो जाएगा, क्योंकि वाइपर से लगे स्क्रेच रोशनी को फैला देते हैं। बेहतर तो यही रहता है कि हर मानसून की शुरुआत में ही इन्हें बदल दिया जाना चाहिए, भले ही वे खराब हुए हों या नहीं। लेकिन अगर आपने ये नहीं बदले, तो अब भी देर नहीं हुई है।
3. एसी की सर्विसिंग करवाएं 
आमतौर पर अधिकांश लोग अपने एयर कंडिशनर यानी की सर्विसिंग गर्मी के दिनों मंे ही करवाते हैं। गर्मी के दिनों में तो एसी केवल आपको गर्मी से निजात दिलाने में मददगार होगा, लेकिन बारिश में दिनों में तो यह आपकी सुरक्षा के लिए भी बेहद जरूरी है। आपकी कार के शीशों पर जमी धुंध को दूर करने में एसी सबसे ज्यादा मददगार होता है। इसलिए बारिश में कार के एसी को दुरुस्त रखें। अगर आप बारिश के मौसम में किसी लंबे सफर पर जा रहे हैं तो एयर कंडिशनर की सर्विसिंग या एसी गैस को टॉपअप करवाना बिल्कुल नहीं भूलें।
4. घिसे हुए टायर तुरंत बदलें 
सब कुछ टायर को ही झेलना होता है, खासकर बारिश के दौरान गीली सड़क पर पकड़ बनाए रखने के लिए टायरों के ट्रेड का गहरा होना जरूरी है। हर टायर में इंडिकेटर भी होते हैं। अगर ट्रेड उस इंडिकेटर तक घिस गए हैं तो इन्हें तुरंत बदलिए, अन्यथा यह घातक हो सकता है, क्यांेकि ऐसी स्थिति में कार स्किड होकर सड़क से बाहर जा सकती है। अगर इंडिकेटर की आपको समझ नहीं है तो किसी भी मैकेनिक या टायर सर्विसिंग वाले से पूछ सकते हैं।
5. सिरेमिक प्रोटेक्शन करवाएं 
इन दिनों नई गाड़ियों में तो सिरेमिक प्रोटेक्शन अब पैकेज के तहत दिया ही जाता है। लेकिन अगर आपकी गाड़ी पर यह नहीं है तो इसे करवा लेना खराब आइडिया नहीं है। हालांकि इसका संबंध सवारियों की सुरक्षा से कतई नहीं है, लेकिन यह बारिश और यहां तक कि धूप में भी आपकी गाड़ी के पेंट को खराब होने से बचाएगा।